## Pirkimo sąlygų 6 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI IR SĄLYGOS**

1. Perkančioji organizacija ekonomiškai naudingiausią pasiūlymą išrenka pagal kainą ir su pirkimo objektu susijusius kriterijus, vadovaudamasi šiame priede nustatyta vertinimo tvarka.
2. Pasiūlyme nurodyta pirkimo objekto kaina visais atvejais laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų Perkančiosios organizacijos rengiamuose dokumentuose prieš pradedant pirkimo procedūrą, pasiūlytos kainos aritmetinį vidurkį.
3. Pasiūlymų eilė sudaroma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas bus vienodos, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiau.
4. Pasiūlymų vertinimo kriterijai:

| **Vertinimo kriterijai** | **Kokybės kriterijaus parametrui suteikiami balai** | **Lyginamasis svoris ekonominio naudingumo įvertinime** |
| --- | --- | --- |
| **Pirmas kriterijus: Kaina (C)** | | X= 95 |
| **Antras kriterijus (T): *Socialinis kriterijus* (P1)** | | Y1=5 |
| Socialinis kriterijus  Vertinama, ar Tiekėjas ir (arba) subtiekėjas, laimėjimo atveju, įsipareigoja sutarties tiesioginiam vykdymui įdarbinti arba paskirti įdarbintą bent 1 remiamą (-us) asmenį (-is), kuris (-ie) priklauso šiai (-ioms) tikslinei (-ėms) grupei (-ėms):  1. negalią turintis (-ys) asmuo (-enys);  2. asmuo (-enys), faktiškai auginantis (-ys) vaiką (įvaikį) su negalia iki 18 metų;  3. asmuo (-enys), slaugantis (-ys) (prižiūrintis (-ys)) šeimos narius ar kartu gyvenančius asmenis, kuriems nustatyta nuolatinė slauga ar priežiūra;  4. vyresnis (-i) kaip 55 metų asmuo (-enys).  Tiekėjui kartu su pasiūlymu pateikus informaciją apie įsipareigojimą sutarties tiesioginiam vykdymui įdarbinti arba paskirti įdarbintą1 1 remiamą (-us) asmenį (-is), kuris (-ie) priklauso vienai ar kelioms iš aukščiau išvardintų tikslinių grupių, Tiekėjui skiriama 1 balas.  Tiekėjui kartu su pasiūlymu pateikus informaciją apie įsipareigojimą sutarties tiesioginiam vykdymui įdarbinti arba  paskirti įdarbintą2 5 ar daugiau remiamų asmenų, kurie priklauso vienai ar kelioms iš aukščiau išvardintų tikslinių grupių, Tiekėjui skiriamas 5 balai.  Tiekėjui kartu su pasiūlymu nepateikus informacijos apie įsipareigojimą sutarties tiesioginiam vykdymui įdarbinti arba paskirti įdarbintą3 bent 1 remiamą (-us) asmenį (-is), kuris (-ie) priklauso vienai ar kelioms iš aukščiau išvardintų tikslinių grupių, Tiekėjui skiriama 0 balų.  Apskaičiuotas kriterijaus T balas apvalinamas matematiškai dviejų skaitmenų po kablelio tikslumu. | Minimalus balų skaičius – **0 balų**  Maksimalus balų skaičius – 5 **balai** |  |

5. Tiekėjas kartu su pasiūlymu turi pateikti užpildytą Pirkimo sąlygų 8 priedą, kuriame turi nurodyti informaciją apie įsipareigojimą sutarties tiesioginiam vykdymui įdarbinti arba paskirti įdarbintą[[1]](#footnote-1) remiamą (-us) asmenį (-is), kuris (-ie) priklauso vienai ar kelioms iš šio priedo lentelėje išvardintų tikslinių grupių bei pateikti šių specialistų sąrašą ir užtikrinti šių asmenų įdarbinimą per visą sutarties vykdymo laikotarpį.

6. Antrąjį kriterijų turi atitikti Tiekėjas arba bent vienas ūkio subjektų grupės narys, jei šio ūkio subjektų grupės nario specialistas faktiškai teiks Paslaugas pagal sutartį.

7. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle (formulė – Telgen (absoliutinė)) (pridedama). Pagal šią formulę laimėtoju pripažįstamas pasiūlymas, surinkęs didžiausią balų skaičių. Jeigu pasiūlytas įkainis lygus PSetMax, tuomet pasiūlymui už įkainį suteikiama 0 balų, o pasiūlymams, kurių įkainis artėja link PSetMin, atitinkamai suteikiamas vis didesnis teigiamas balų skaičius. Pasiūlymams, kurių įkainis žemesnis už PSetMin, suteikiamų balų skaičius bus didesnis už lyginamąjį svorį. Perkančioji organizacija nustato, kad **PsetMin lygi 0, PsetMax lygi 230 000 Eur be PVM (278 300,00 Eur su PVM).**

8. Pasiūlymai bus vertinami eurais. Jeigu pasiūlymuose įkainis nurodytas užsienio valiuta, jis bus perskaičiuojamas eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

1. įdarbinimas gali apimti ne tik darbo santykių sudarymą su asmeniu, sudarant darbo sutartį ar pameistrystės darbo sutartį, bet užimtumas gali būti skatinimas taip pat ir sudarant trišalę (tarp Užimtumo tarnybos prie Lietuvos Respublikos socialinės apsaugos ir darbo ministerijos, stažuotę organizuojančios įmonės (šiuo atveju - tiekėjo) ir asmens, pasiųsto į stažuotę) stažuotės sutartį, kuri nesukuria darbo santykių. [↑](#footnote-ref-1)