|  |  |  |  |
| --- | --- | --- | --- |
| **TECHNINĖ SPECIFIKACIJA** | | | |
| **1.** | **Sąvokos** | | |
| * 1. **Užsakovas** – Uždaroji akcinė bendrovė „GRINDA“ (toliau – Grinda; Perkančioji organizacija).   2. **Rangovas** - ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro sutartį. | | | |
| **2.** | **Bendrosios nuostatos** | | |
| Jeigu šioje techninėje specifikacijoje nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Pateikti minimalūs reikalavimai. Tiekėjai gali siūlyti geresnių charakteristikų pirkimo objektą. | | | |
| **3.** | **Pirkimo objektas** | Paviršinių nuotekų tinklo Ašmenėlės g., Vilniaus m., statybos darbai | |
| **4.** | **Pirkimo objekto apimtys (kiekiai)** | *1* | kompl.  Perkamas visas nurodytas Darbų kiekis. Perkančioji organziacija įsipareigoja nupirkti visą Darbų kiekį. |
| **5.** | **Darbų atlikimo vieta** | Ašmenėlės g., Vilniaus m. | |
| **6.** | **Darbų atlikimo terminas** | 90 kalendorinių dienų statybos darbai (nuo statybvietės perdavimo – priėmimo akto pasirašymo dienos),  60 kalendorinių dienų statybos darbų užbaigimo procedūrai. | |
| **7.** | **Darbų atlikimo termino pratęsimas ir sąlygos** | Statybos darbai gali būti pratęsti 30 kalendorinių dienų.  Darbų atlikimo termino pratęsimo priežastys:   * bet koks pagrįstas uždelsimas, kliūtys ar trukdymai atsiradę dėl Užsakovo kaltės; * bet koks pagrįstas uždelsimas, kliūtys ar trukdymai sukelti Rangovui kitų trečiųjų asmenų ne dėl Rangovo ne laiku ar netinkamai pagal šios techninės specifikacijos sąlygas ir tvarką atliktų Darbų; * pakeitimo būtinybė atsirado dėl kitų nenumatytų aplinkybių, jei tokių aplinkybių kiekviena šalis, būdama protinga ir apdairi, negalėjo iš anksto numatyti; * Užsakovo Rangovui pateikiami pagrįsti nurodymai turi įtakos Rangovo prievolių įvykdymo terminams; * dėl Lietuvos Respublikos teisės aktų, kurie turi įtakos sutartinių prievolių vykdymui, pasikeitimo, panaikinimo ir (ar) naujų teisės aktų įsigaliojimo. | |
| **8.** | **Techniniai reikalavimai pirkimo objektui** | | |
|  | Darbų kiekių žiniaraščiai pateikiami statinio techniniame darbo projekte Nr. 23003.01-01 „Paviršinių nuotekų tinklo Ašmenėlės g. atkarpoje tarp Kašubų g. ir Juodupio g., Vilniaus m., naujos statybos projektas“ (toliau – Projektas). Projektas pateikiamas šios techninės specifikacijos priede Nr. 1. | | |
| **9.** | **Kokybė ir trūkumų pašalinimas** | Už nustatytų Darbų trūkumų nepašalinimą per nustatytą terminą Rangovas, Užsakovui pareikalavus, moka Užsakovui 0,05 procentų nuo trūkumų turinčių darbų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 30,00 EUR (trisdešimt eurų 00 ct) už vieną vėlavimo laikotarpį). | |
| **10.** | **Garantija** | 10.1. Pagrindinis Darbų garantinis terminas - 5 metai  10.2. Garantinis terminas paslėptiems defektams (defektams paslėptuose statinio elementuose: konstrukcijose, vamzdynuose ir kt.) – 10 metų;  10.3. Garantinis terminas tyčia paslėptiems defektams – 20 metų.  10.4. Įrangos garantinis terminas - 2 metai | |
| **11.** | **Žalieji reikalavimai** | Rangovas Sutarties vykdymo laikotarpiu, Darbams atlikti taikys aplinkos apsaugos vadybos priemones (veiksmingos gyvūnijos ir augalijos apsaugos statybvietėje ir aplink ją užtikrinimas, statybvietėje susidarančių atliekų kiekio mažinimas, skleidžiamo triukšmo mažinimas, efektyvus elektros energijos ir vandens naudojimas), siekiant Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4. punkte nurodytų reikalavimų įgyvendinimo. | |
| **12.** | **Reikalavimai darbų vykdymui** | * Visi Užsakovo reikalavimai pateikiami statinio techniniame darbo projekte Nr. 23003.01-01 „Paviršinių nuotekų tinklo Ašmenėlės g. atkarpoje tarp Kašubų g. ir Juodupio g., Vilniaus m., naujos statybos projektas“ (toliau – Projektas). Projektas pateikiamas šios techninės specifikacijos priede Nr. 1. * Rangos darbų vykdymo metu, atsiradus poreikiui koreguoti Projekto 0 laidos apimtyje numatytus sprendinius, Rangovas visus pakeitimus privalės suderinti su Užsakovu ir savo kaštais išleisti naują (-as) techninio darbo projekto laidą (-as). * Prieš pradedant vykdyti rangos darbus, Rangovas privalo parengti eismo organizavimo sprendinių schemas bei jas suderinti su Vilniaus miesto savivaldybės administracija. Rangovas taip pat privalo dėti visas pastangas (tarp jų ir operatyvus dangų atstatymas po tinklų statybos darbų), jog numatomi organizuoti ribojimai kaip įmanoma mažiau trikdytų transporto eismą ir pėsčiųjų judėjimą. Darbų metu Rangovas taip pat privalo užtikrinti nepertraukiamą transporto ir pėsčiųjų pateikimą į šalia darbų zonos esančias gretimas gatves. * Rangovas, teikdamas skaičiuojamosios kainos pasiūlymą rangos darbams atlikti, privalo įsivertinti visas reikalingas paslaugas, medžiagas, įrangą ir darbus, kurie užtikrintų, kad visos techninio darbo projekto apimtyje esančios bei įrengtos sistemos (mazgai, moduliai ar pan.) tinkamai, nepertraukiamai ir kokybiškai funkcionuotų, jas būtų galima naudoti pagal tikslinę jų paskirtį. * Rangovas, teikdamas skaičiuojamosios kainos pasiūlymą rangos darbams atlikti, taip pat privalo įsivertinti visas išlaidas, susijusias su eismo organizavimo priemonių įrengimu bei kitomis trečiųjų šalių sąlygomis. * Į Rangovo teikiamą pasiūlymą taip pat turi būti įtrauktos ir išlaidos, susijusios su statinių kadastriniais matavimais, išpildomųjų brėžinių rengimu, statinių teisinės registracijos procedūromis ir t. t. * Informuojama, jog naujai įrengiamoje kameroje Juodupio g. (rekonstruojamas šulinys Nr, 31 paliekamas esamas d 600 išvadas, numatant konstrukcinius įdėklus leisiančius perspektyvoje padidinti išvado skersmenį iki d1200 be esminių kameros rekonstravimo darbų. * Siekiant užtikrinti didesnę konkurenciją bei pageidaujant Rangovui, gali būti klojami ir kito medžiagiškumo vamzdynai, jei jų techninės charakteristikos bus ne blogesnės nei nurodytos Projekto vandentiekio ir nuotekų šalinimo (LVN) dalies techninėse specifikacijose. Naudojamų kito medžiagiškumo vamzdynų vidiniai (ID) skersmenys negali būti mažesni nei nurodyta Projekte. Tuo atveju, jei kito medžiagiškumo numatomų kloti vamzdynų išoriniai (OD) skersmenys bus didesni, nei nurodyta Projekte, Rangovas savo kaštais privalės išleisti naują Projekto laidą, susiderinti susikirtimus su kitus inžinerinius tinklus eksploatuojančiomis įmonėmis. * Užsakovo pageidavimu, Rangovas taip pat turi įvertinti elektroninio statybos darbų žurnalo nuomos kaštus visu statybos darbų laikotarpiu. * Pažymima, kad Projekto vandentiekio ir nuotekų šalinimo (LVN) dalies medžiagų žiniaraščio eilutėse Nr. 1.25. ir 1.47. dubliuojamos tų pačių demontavimo darbų apimtys. Dėl šios priežasties pirkimo dokumentų įkainotų darbų žiniaraščio 1.2. eilutėje Rangovas turi vertinti tik vienos iš aukščiau minimų Projekto medžiagų žiniaraščio eilutės demontavimo darbų kainą. * Pažymima, kad Projekto vandentiekio ir nuotekų šalinimo (LVN) dalies medžiagų žiniaraščio eilutėse 1.31. ir 1.46. dubliuojamos tų pačių demontavimo darbų apimtys. Dėl šios priežasties pirkimo dokumentų įkainotų darbų žiniaraščio 1.3. eilutėje Rangovas turi vertinti tik vienos iš aukščiau minimų Projekto medžiagų žiniaraščio eilutės demontavimo darbų kainą. | |
| **13.** | **Darbų vykdymo metu pateikiami dokumentai** | * Ne vėliau kaip per 5 kalendorines dienas nuo rangos darbų sutarties įsigaliojimo dienos Rangovas privalo parengti detalų darbų vykdymo grafiką bei jį suderinti su Užsakovu; * Ne vėliau kaip per 15 kalendorinių dienų nuo rangos darbų sutarties įsigaliojimo dienos pasirašomas statybvietės perdavimo – priėmimo aktas; * Darbų metu Rangovas pildo elektroninį darbų žurnalą; * Įvykdžius darbus, Rangovas pateikia Užsakovui atliktų darbų aktą, naudojimosi bei priežiūros instrukciją, taip pat panaudotų medžiagų atitikties deklaracijas eksploatacinių savybių deklaracijas. | |
| **14.** | **Priedai** | 1 priedas – Techninis darbo projektas Nr. 23003.01-01 „Paviršinių nuotekų tinklo Ašmenėlės g. atkarpoje tarp Kašubų g. ir Juodupio g., Vilniaus m., naujos statybos projektas“, 0 laida. | |