## Pirkimo sąlygų 3 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI ENERGIJOS VARTOJIMO EFEKTYVUMO IR (ARBA) APLINKOS APSAUGOS IR (ARBA) SOCIALINIAI KRITERIJAI

1. Tiekėjo kvalifikacija turi atitikti šiame priede nustatytus reikalavimus. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti 1 lentelėje, 1.1. ir 2.1 papunkčiuose nustatytus reikalavimus ir pateikti nurodytus dokumentus.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą.
4. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
5. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.

1 lentelė

|  |  |  |
| --- | --- | --- |
| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** |
| **1. TEISĖ VERSTIS VEIKLA** | | |
| 1.1 | Tiekėjas turi teisę būti ypatingojo statinio, statybos rangovu (statinių grupė): Inžineriniai tinklai: nuotekų šalinimo tinklai.  Statybos darbų sritys:  Bendrieji statybos darbai:  Žemės darbai: sklypo reljefo tvarkymas, pamatų duobių, iškasų, tranšėjų kasimas ir užpylimas; kanalų ir griovių kasimas bei jų tvirtinimas.  Statybinių konstrukcijų: (gelžbetonio, metalo) statyba ir montavimas, hidroizoliacija.  Specialieji darbai:  Mechanikos darbai: nuotekų šalinimo, tinklų tiesimas.  Reikalaujamos veiklos teisinis pagrindas:  1) Lietuvos Respublikos statybos įstatymo 18 straipsnio 2 d. ir 6 d. (aktuali redakcija);  2) Lietuvos Respublikos aplinkos ministro 2016 m. gruodžio 12 d. įsakymu Nr. D1-880 patvirtintas Statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ VIII skyrius (aktuali redakcija); | Lietuvos Respublikos aplinkos ministerijos nustatyta tvarka išduoti ir galiojantys įmonės kvalifikacijos atestatai, Teisės pripažinimo dokumentai (toliau - TPD), kurie įrodo, jog Tiekėjas turi teisę Lietuvos Respublikoje vykdyti nurodytas veiklas.  Iš Tiekėjo nereikalaujama pateikti kvalifikacijos atestato ar teisės pripažinimo dokumento, jeigu atitinkamas dokumentas yra išduotas Lietuvos Respublikoje. Tiekėjas pasiūlyme nurodo atestato ar teisės pripažinimo dokumento, įrodančio teisę verstis atitinkama veikla, numerį, o PO patikrins Statybos sektoriaus vystymo agentūros įmonių kvalifikacijos atestatų ir (arba) teisės pripažinimo dokumentų registre <https://www.ssva.lt/cms/registrai>.  Kitų valstybių tiekėjų dokumentus, dėl laiku (iki pasiūlymų pateikimo termino pabaigos) įgytos kvalifikacijos, PO vertins kaip atitinkančius pirkimo sąlygas, jeigu kartu su pasiūlymu arba PO paprašius Tiekėjas pateiks dokumentus, įrodančius, kad Tiekėjas iki pasiūlymų pateikimo termino pabaigos yra pateikęs prašymą SPSC dėl atestavimo bei teisės pripažinimui reikalingus dokumentus, ir iki Pirkimo sutarties sudarymo pateiks TPD, suteikiantį teisę vykdyti atitinkamas veiklas Lietuvos Respublikoje. |
| **2. TECHNINIS IR PROFESINIS PAJĖGUMAS - ĮVYKDYTOS SUTARTYS** | | |
| 2.1. | Tiekėjas per paskutinius 5 (penkerius) metus (jeigu tiekėjas vykdė veiklą mažiau nei 5 (penkerius) metus – per laikotarpį nuo tiekėjo įregistravimo dienos) iki pasiūlymų pateikimo termino pabaigos yra įvykdęs inžinerinių tinklų - ypatingo statinio naujos statybos ir (ar) rekonstravimo darbų sutartį kurios vertė ne mažiau kaip 115 000,00 Eur be PVM.      Jei pasiūlymą teikia Tiekėjų grupė – reikalavimą turi atitikti visi Tiekėjų grupės nariai kartu (patirtis sumuojama) atsižvelgiant į jų prisiimamus įsipareigojimus. | Per paskutinius 5 metus arba per laiką nuo įregistravimo dienos (jeigu veiklą vykdė mažiau nei 5 metus) iki pasiūlymų pateikimo termino pabaigos įvykdytų inžinerinių tinklų – ypatingų statinių naujos statybos ir (ar) rekonstravimo darbų sąrašas kartu su užsakovų pažymomis apie tai, kad svarbiausi darbai buvo atlikti tinkamai ir galutiniai rezultatai buvo tinkami (t. y. pasirašytas Statybos užbaigimo aktas).  Pažymose turi būti nurodyta sutarties suma, inžinerinių tinklų parametrai, darbų atlikimo data ir vieta, ar darbai buvo atlikti ir užbaigti pagal darbų atlikimą reglamentuojančių teisės aktų bei pirkimo sutarties reikalavimus.  Pastaba: pažymos, kuri patvirtintų, kad darbai buvo atlikti tinkamai, nereikalaujama pateikti, jei Užsakovas buvo UAB „Grinda“.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas. |
| 3. **APLINKOS APSAUGOS VADYBOS PRIEMONĖS** | | |
| 3.1. | Tiekėjas pirkimo sutarties vykdymo laikotarpiu, Darbams atlikti, taikys aplinkos apsaugos vadybos priemones, susijusias su gamtos išteklių tausojimu, atliekų mažinimu ir/ar kitais neigiamo poveikio aplinkai mažinimo būdais. | Tiekėjo LST EN ISO 14001 arba EMAS sertifikatas arba kitas lygiavertis sertifikatas, patvirtintas nepriklausomos sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus, patvirtinantis, kad tiekėjas, sutarties vykdymo laikotarpiu, Darbams atlikti galės taikyti aplinkos apsaugos vadybos priemones arba kiti aplinkos apsaugos vadybos užtikrinimo priemonių įrodymai:  1. Žaliojo kriterijaus / reikalavimo aprašas, kuriame nurodomas Tiekėjo, sutarties vykdymo laikotarpiu, Darbams atlikti taikomų aplinkos apsaugos vadybos priemonių aprašymas, tenkinantis visus šiuos reikalavimus (kartu pateikiami tai įrodantys dokumentai (pateikiamos šių dokumentų kopijos)):  1.1. apibrėžta įmonės ar įstaigos vadovybės patvirtinta aplinkos apsaugos politika ir aplinkos apsaugos reikalavimų atitikimas atliekant Darbus;  1.2. nustatyti reikšmingiausi aplinkos apsaugos aspektai, kuriems įtaką daro, gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;  1.3. nustatyti aplinkosauginiai tikslai ir uždaviniai bei priemonės šiems tikslams pasiekti;  1.4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;  1.5. parengtas aplinkosauginių ir avarinių situacijų valdymo planas;  1.6. vykdoma aplinkosauginio gerinimo veiklos kontrolė (pvz., parengiamos kasmetinės ataskaitos, kurios pateikiamos, pristatomos įmonės vadovybei). |

1. Tiekėjų atitiktis kvalifikacijos reikalavimams vertinama vadovaujantis Pirkimo sąlygose nustatyta pasiūlymų vertinimo tvarka.
2. Tiekėjų kvalifikacijos patikslinimai/papildymai/paaiškinimai atliekami vadovaujantis 2022 m. gruodžio 30 d. Viešųjų pirkimų tarnybos direktoriaus įsakymu patvirtintomis taisyklėmis Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“[[1]](#footnote-1).
3. Kitos pastabos:
   1. jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
   2. tiekėjas gali remtis kitų ūkio subjektų pajėgumu tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumo;
4. Perkančioji organizacija nereikalauja, kad tiekėjai laikytųsi energijos vartojimo efektyvumo kriterijų
5. Šiame priede reikalaujama kvalifikacija ir (arba) atitiktis energijos vartojimo ir (arba) aplinkos apsaugos ir (arba) socialinių kriterijų reikalavimams turi būti įgyta iki pasiūlymų pateikimo termino pabaigos.

1. https://e-seimasx.lrs.lt/portal/legalAct/lt/TAD/a4c424b2888111edbdcebd68a7a0df7e?jfwid=rwzi82n6s [↑](#footnote-ref-1)